Komission tiedonanto neuvostolle - Liitteeseen I kuulumattomat tuotteet - Vientitukien kiinteämääräinen ja väliaikainen alentaminen /* KOM/99/0673 lopull. */





KOMISSION TIEDONANTO NEUVOSTOLLE - Liitteeseen I kuulumattomat tuotteet - Vientitukien kiinteämääräinen ja väliaikainen alentaminen KOMISSION TIEDONANTO NEUVOSTOLLE Liitteeseen I kuulumattomat tuotteet - Vientitukien kiinteämääräinen ja väliaikainen alentaminen Tämän tiedonannon tarkoituksena on ilmoittaa neuvostolle, että komissio on päättänyt säätää asetuksilla (EY) N:o 2533/1999, 2534/1999 ja 2535/1999 toimenpiteestä alentaa liitteeseen I kuulumattomina tavaroina vietävien maataloustuotteiden vientitukia kiinteämääräisesti ja väliaikaisesti 4,5 prosenttia. Päätös tehtiin huolimatta maidon ja maitotuotteiden, viljan ja sokerin yhteisen hallintokomitean 25. marraskuuta 1999 antamasta kolmesta kielteisestä lausunnosta (maitotuotteet: 5 ääntä puolesta, 15 tyhjää, 67 vastaan; vilja: 72 vastaan, 15 tyhjää; sokeri: 20 tyhjää, 67 vastaan). (1) Berliinissä kokoontunut Eurooppa-neuvosto päätti asettaa varainhoitovuodesta 2000 alkaen EMOTR:n tukiosaston menoille ylärajan, joka on huomattavasti maatalouden menolinjausta alhaisemmalla tasolla. (2) Niinpä varainhoitovuonna 2000 EMOTR:n tukiosaston kaikkien menojen yläraja on 41 738 miljoonaa euroa (josta tukiosaston perinteisten menojen osuus on 37 352 miljoonaa euroa). Tämä jää selkeästi kyseisen vuoden maatalouden menolinjauksen alle (46 549 miljoonaa euroa; ks. liite 1). (3) Tämän vuoksi komissio arvioi vuoden 2000 alustavaa talousarvioesitystä koskevassa oikaisukirjelmässään liitteeseen I kuulumattomien tavaroiden vientitukien määrärahatarpeeksi 560 miljoonaa euroa. (4) Varainhoitovuotta 2000 koskevat arviot ovat nyt 578 miljoonan euron tasolla (tämä johtuu siitä, että vientituet ovat yleisesti suurempia kuin edellisenä vuonna). Lisäksi näissä luvuissa ei oteta huomioon Venäjän ja/tai Aasian markkinoiden mahdollista elpymistä. (5) Varainhoitovuonna 2000 on siis saatava aikaan 18 miljoonan euron säästö. (6) Komissio toi neuvostolle 24. marraskuuta antamassaan tiedonannossa esiin ongelman, joka aiheutuu keskipitkällä ja pitkällä aikavälillä liitteeseen I kuulumattomien tavaroiden vientitukien ylärajasta ja ehdottaa laaja-alaista lähestymistapaa, jossa pyritään ottamaan käyttöön useita säästötoimenpiteitä. (7) Kyseiset toimenpiteet voidaan joka tapauksessa panna täytäntöön aikaisintaan varainhoitovuoden toisella puoliskolla. (8) Lisäksi komissio arvioi liitteeseen I kuulumattomien tavaroiden viennin ja vientitukien maksun väliseksi ajaksi kolme kuukautta. Tämän johdosta alennettu, vientipäivänä sovellettava määrä vaikuttaisi talousarvioon vain pienellä viiveellä (joka on pidempi, kun vientituki on vahvistettu ennalta). (9) Jotta 16. päivästä lokakuuta 1999 15. päivään lokakuuta 2000 ulottuvan jakson aikana saataisiin aikaan 18 miljoonan euron välitön säästö, komissio on päättänyt ehdottaa vientitukien alentamista yleisluonteisesti, kiinteämääräisesti ja väliaikaisesti 4,5 prosentilla, vaikka se tietää, että alennuksella olisi vaikutusta vasta 1. helmikuuta 2000 alkaen. Kyseistä alennusta on sovellettu 1. päivästä marraskuuta 1999, sillä yhteiseltä hallintokomitealta ei saatu lausuntoa 28. lokakuuta 1999. (10) Tämän jälkeen kaksi uutta käännettä on vaikeuttanut tilannetta. Liitteeseen I kuulumattomien tavaroiden vientitukien talousarviota on alennettu 557 miljoonaan euroon. Toisaalta erityisesti sokerin ja viljan maailmanmarkkinahinnat ovat jatkaneet laskuaan, minkä vuoksi komission on pidettävä vientitukimääriä yllä ja jopa nostettava niitä yli arvion. (11) Komission asetuksen (EY) N:o 1222/94 4 artiklan 1 kohdassa säädetään, että tuen määrä vahvistetaan kuukausittain. Tämän vuoksi sen vahvistamisesta on syytä saada kuukausittain lausunto asianomaisilta hallintokomiteoilta. Komissio ehdotti näissä olosuhteissa kolmen eri vientituen (maitotuotteet, vilja ja sokeri) alentamista 4,5 prosentilla kiinteämääräisesti ja väliaikaisesti. Ehdotus esitettiin 25. marraskuuta 1999 maitotuotteiden, viljan ja sokerin yhteiselle hallintokomitealle, joka antoi kielteisen lausunnon (ks. edellä). (12) Näin ollen komissio on päättänyt antaa asetukset (EY) N:o 2533/1999, 2534/1999 ja 2535/1999 sekä soveltaa niitä 1. päivästä joulukuuta 1999. Päätöksestä on ilmoitettava neuvostolle vilja-alan yhteisestä markkinajärjestelystä annetun neuvoston asetuksen (ETY) N:o 1766/92 23 artiklan 3 kohdan sekä neuvoston asetuksen (ETY) N:o 804/68 (maito ja maitotuotteet) ja neuvoston asetuksen (EY) N:o 2038/1999 (sokeri) vastaavien artiklojen mukaisesti. LIITE 1 Varainhoitovuosi 2000: EMOTR:n tukiosaston määrärahatarve Milj. euroa >TAULUKON PAIKKA> (1) EMOTR:n tukiosaston vuonna 1999 kattamat menot, jotka on jaoteltu vuodeksi 2000 ehdotetun nimikkeistön mukaan. (2) Mukaan lukien lukuun B0-40: alustavat varaukset kirjatut määrärahat (3) SAPARD-ohjelman menot rahoitetaan myös menolinjauksen sisällä (529 milj. euroa). >TAULUKON PAIKKA>